Ghana Armed Forces

Ghana Armed Forces anɛ soogia nam la'as taaba bɛ Ghana. Banԑ la’asi li pʋʋgin anԑ Army , Navy, nԑ Ghana Air Force.Central Intelligence Agency, The World Factbook: Ghana, accessed 15 November 2011

Onԑ an kpԑԑm gͻsid Ghana Armed Forces anԑ  Ghana gͻmԑna zugraan, onԑ mԑ lԑn gͻsid Border Guard Unit dim. Banԑ gͻsid armed forces tʋʋma anԑ Minister of Defence nԑ Chief of Defence Staff.International Institute for Strategic Studies; Hackett, James (ed.) (3 February 2010). The Military Balance 2010. London: Routledge. pp. 309–311. ISBN 978-1857435573.  {{cite book}}: |author2= has generic name (help)

 Pin’ilig 
Yʋʋm tusir, kͻbiswai nԑ pisyͻpͻi nԑ awai ni,  lʋgir si’a da bԑ Ghana ka ba buon Gold Coast Constabulary ka banԑ da pin’ili li da an Hausa Constabulary dim banԑ bԑ Nigeria ya’dagͻbʋg, ka ba tʋʋma da an ye ba gͻs azin’in baanlim yela ka tʋm pʋlʋs tʋʋma bԑ Gold Coast dinԑ ka British dim da sʋ’ʋe sankan la. Ba da zabi di’e girima yiiga bԑnԑ Ashanti campaign."7 Best Hausa in Gold Coast ideas | british colonies, police duty, gold coast". Pinterest. Retrieved 2021-01-18.

Ba da tiak Gold Coast Constabulary yʋ’ʋr la yʋʋm tusir, kͻbiswai nԑ ayinnԑ la ni lԑbis Gold Coast Regiment, ban da pin’il West African Frontier Force la, li da anԑ British gͻmԑna da tis nͻͻr. Ba da zamis soogianam gʋm gʋm zin’is anu ye ba kԑŋ zab First World War, ban wʋsa da bԑ East Africa zaba la ni. Second World War ni, ba da zamis soogianam gʋm gʋm zin’is awai, ka ba si’eba da yi Kenya’s Northern Frontier District, Italian Somaliland, Abyssinia nԑ Burma ka ba da paas nԑ 2nd (West Africa) Infantry Brigade. "Combat Supprt [sic] Arms". Gaf.mil.gh. Ghana Armed Forces. Archived from the original on 2011-09-28. Retrieved 2014-04-26.

 Yin tʋʋma 
Ghana Armed Forces da pin’il nԑ yʋʋm tusir, kͻbiswai nԑ pisnu nԑ ayͻpͻi ni. Major General Stephen Otu ka ba da gaŋ ka o an Chief of Defence Staff yʋʋm tusir, kͻbiswai nԑ pisyuobʋ nԑ yinnԑ, Sԑnlʋŋ nwadig ni. Lin yi yʋʋm tusir, kͻbiswai nԑ pisyuobʋ nԑ ayuobʋ ni wa’ae, Armed Forces da paasi ba mԑŋ gͻmԑna na’am nya’ab pʋʋgin, ka faae na’am nͻͻr babiga’. Kwame Nkrumah da an Ghana gͻmԑna zugraan kanԑ an yiiga tԑŋ la da sʋ’ʋg o mԑŋ yʋʋm tusir, kͻbiswai nԑ pisnu nԑ ayͻpͻi ni la. Nkrumah na’am diib saŋa, o da pin’il dͻlisid suobanԑ ka o na tʋm nԑ soogianam la, ka li yinnԑ anԑ on da gaans o mԑŋ soogianam banԑ da gʋr o la.La Verle Berry (ed.), 'The National Liberation Council,' in Ghana Country Study, Library of Congress, research completed November 1994"History of Gafcsc | Ghana Armed Forces Command and Staff College". Archived from the original on 2023-08-16. Retrieved 2023-08-16.

Lin zug, yʋʋm tusir, kͻbiswai nԑ pisyuobʋ nԑ ayuobʋ, Fulumfug nwadig, dabpisi nԑ anaasi daar, soogia nam bi’ela ka ba kpԑԑmnam da an Colonel Emmanuel Kotoka, onԑ da an kpԑԑm tis banԑ bԑ Kumasi sʋ’ʋlim, Major Akwasi Afrifa, (kpԑԑm yinnԑ kanԑ gͻsid zaba zamisig yela), Lieutenant General Joseph Ankrah, nԑ J.W.K. Harlley, (pʋlʋs kpԑԑm), da nyaŋi faan’e na’am nԑ paŋ ka bas Nkrumah, lin ka ba buon 1966 Ghanaian coup d'état la. Banԑ da la’as nwa’ da maal na’adͻͻg kanԑ buon National Liberation Council, ka da sʋ’ʋg Ghana yʋʋm tusir, kͻbiswai nԑ pisyuobʋ nԑ ayuobʋ ni paae yʋʋm tusir, kͻbiswai nԑ pisyuobʋ nԑ awai ni.

Armed Forces da lԑn faan’e na’am ya’as yʋʋm tusir, kͻbiswai nԑ pisyͻpͻi nԑ ayi, yʋʋm paal nwadig la ni, sankanԑ ka ba da vooti gaŋ gͻmԑna ka o kԑna tiasid soogia kpԑԑmnam la. Lieutenant Colonel Ignatius Kutu Acheampong da an ba tuongati bԑ 1972 Ghanaian coup d'état linԑ ka ziim da lԑԑ pʋ kpa’ae la, ka da faan’e na’am ka bas gͻmԑna kanԑ ka nidib da vooti tis o.Berry (ed.), 1994 Ba na’adͻͻg yʋ’ʋri da an National Redemption Council. Acheampong da kilim gͻmԑna zugraan, ka on nԑ o na’adͻͻg la mͻr na’am yi yʋʋm tusir, kͻbiswai nԑ pisyͻpͻi nԑ ayi’ paae yʋʋm tusir, kͻbiswai nԑ pisyͻpͻi nԑ anu ni.

Yʋʋm tusir, kͻbiswai nԑ pisyͻpͻi nԑ anu, Sawaar nwadig, daba awai daar, Supreme Military Council na’adͻͻg dim da kԑna di’e ba nͻbir."Ghana". Encyclopædia Britannica Online. Encyclopædia Britannica. 2007. Retrieved 2007-03-20. Banԑ da paasi li pʋʋgin da anԑ Colonel Acheampong, (onԑ da an ba kpԑԑm), Lt. Gen. Fred Akuffo, (onԑ da an Chief of Defence Staff), nԑ kpԑԑmnam banԑ da bԑ army, navy, air force nԑ Border Guard Unit ni wʋsa.

Yʋʋm tusir, kͻbiswai nԑ pisyͻpͻi nԑ anii, Mͻraug nwadig ni, banԑ da paas na’adͻͻg la pʋʋgin la da mugus Acheampong ka o sig na’am kuk la zug, ka onԑ da di’e o zin’ig an Lt. Gen. Akuffo. Ba da bͻͻd ban na niŋ si’em maal yelbanԑ da paad tԑŋgbaʋŋ la; la’ad ligidi da dʋd nԑ hali abʋtan’ yʋʋmkan pʋʋgin. Ba mԑ da gͻs ka Acheampong tʋʋma pʋ paae ba ya’am, lin ka ba da tiak o. Akuffo, anԑ da an ba na’adͻͻg kpԑԑm la, da pian’a paalʋ ni ye o na sig kʋg la zug ka ban na’am la tis onԑ wʋsa ka tԑŋ la dim vooti tis o yʋʋm tusir, kͻbiswai nԑ pisyͻpͻi nԑ awai, Mͻtʋl nwadig pin’ilig daar la.McLaughlin & Owusu-Ansah (1994), "The National Redemption Council Years, 1972-79".

Ba da bas suor ka na’adͻͻg si’eba na nyaŋi nya’a na’am yʋʋm tusir, kͻbiswai nԑ pisyͻpͻi nԑ awai, yʋʋm paal nwadig, pin’ilig daar wan wʋʋ ban da yis nͻͻr si’em la. Amaa, Sigir nwadig la ni, vootug saŋa da nam pʋ paae la, soogia si’eba da la’as taaba ka ba tuongat an Flight Lieutenant Jerry Rawlings, ba da faan’e na’am sankan la ka ba buon 1979 Ghanaian coup d'état. Ba da maali ba na’adͻͻg ka pʋdi li yʋ’ʋr ye Armed Forces Revolutionary Council, ba da di’ na’am ti paae yʋʋm tusir, kͻbiswai nԑ pisyͻpͻi nԑ awai, Sԑnlʋŋ nwadig la ni. Yʋʋm tusir, kͻbiswai nԑ pisnii nԑ yinnԑ ni, Rawlings da faan’e na’am kʋg la yi onԑ ka ba vooti tis o la nu’ugin, ka ba buon lin ye 1981 Ghanaian coup d'état.Hutchful, Eboe. "Institutional Decomposition and Junior Ranks’ Political Action in Ghana." in Hutchful and Bathilly, The military and militarism in Africa, CODESRIA, (1998): 211-56. Rawlings da maal na’adͻͻg paalig ka pʋdi li yʋ’ʋr ye Provisional National Defence Council (PNDC). PNDC da zin’in na’am kʋg ni ti paae yʋʋm tusir, kͻbiswai nԑ piswai nԑ atan’, yʋʋm paal daba ayͻpͻi daar. Yʋʋm kanԑ da an o PNDC na’am diib naar la, ba da maligim voot nԑ tis Jerry Rawlings yʋʋm tusir, kͻbiswai nԑ piswai nԑ atan’ la ni, ka o da an zugraan ala ti paae yʋʋm tusayi nԑ yinnԑ la ni.

 Yiŋ tʋʋma 
Armed Forces yiiga yiŋ tʋʋma da bԑnԑ United Nations Operation linԑ da bԑ Congo yʋʋm tusir, kͻbiswai nԑ pisyuobʋ pin’ilig saŋa la."ONUC−Congo". Gaf.mil.gh. Ghana Armed Forces. Archived from the original on 2016-11-24. Retrieved 2014-04-27. Ba da tʋm tʋʋma bԑ Balkans, nԑ UNMIK.Aning, Kwesi; Aubyn, Festus K. (2013-02-28). "Ghana". Providing Peacekeepers. pp. 269–290. doi:10.1093/acprof:oso/9780199672820.003.0013. ISBN 978-0-19-967282-0. Ghana sooginami da la’as nԑ Africa tԑԑns si’eba kԑn pansig zaba bԑ UNAMIR ban da paas nԑ Rwandan zaba pʋʋgin. Gbaŋ kanԑ buon Shake Hands with the Devil, Canada soogianam tuongat kanԑ ka o yʋ’ʋr buon Romeo Dallaire da zʋn’oe Ghana soogianam la hali ban da kԑŋ zaba la. Liberia zaba saŋa la, Ghana dim tʋʋma da nyaŋi kԑ ka ba kԑn Accra na tik nu’ug gbaŋin pa’al ye ba bas zaba, ba nyaŋi sʋŋ yela bԑdigʋ ni."ECOMOG−Liberia". Gaf.mil.gh. Ghana Armed Forces. Archived from the original on 2014-03-06. Retrieved 2014-04-27. Ban mԑ da tʋm tʋʋmsʋŋi bԑ Asia nԑ Iran zaba Iran–Iraq War,"Iran–Iraq War". un.org. Retrieved 2014-04-27. Kuwait, Lebanon zaba nԑ zaba si’eba."UNIFIL−Lebanon". Gaf.mil.gh. Ghana Armed Forces. Retrieved 2014-04-27."Lebanese Govt to erect monument in honour of Ghanaian peacekeepers". Gaf.mil.gh. Ghana Armed Forces. 2 June 2011. Retrieved 2014-04-27.

Soogianam ban tusatan’ nԑ kͻbistan’ nԑ pisnu nԑ awai nԑ soogia pʋlʋs ban kͻbisyi’ nԑ pisnii nԑ atan’ da paas UNTAC Cambodia tԑŋin."UNTAC−Cambodia". Gaf.mil.gh. Ghana Armed Forces. Archived from the original on 2016-11-24. Retrieved 2014-04-25. UNTAC zaba la da paae yʋma ayi’, yʋʋm tusir, kͻbiswai nԑ piswai nԑ ayi’ paae yʋʋm tusir, kͻbiswai nԑ piswai nԑ atan’ ni. Saŋa da kԑna ka buudi anaasi banԑ zabid la paam nͻnaalig nԑ taaba. Ban da kԑŋz zabi bԑ UNTAC ni la da an zabtita’ar kanԑ paas ka Ghana dim da yi yi’iŋi zab, ka ba yiiga da an ONUC linԑ da bԑ Congo yʋʋm tusir, kͻbiswai nԑ pisyuobʋ saŋa la. Zaba kanԑ ka ba da zab UNTAC nԑ li kpia UNAMIC da mͻr sam ka li gaad $1.6 billion.

Yʋʋm tusayi nԑ piinԑ ayi’ ni, soogianam lʋgir la da maal nͻͻr naalig nԑ Armed Forces of the Russian Federation. Yʋʋm tusayi nԑ piinԑ atan’ ni, Armed Forces da maal nͻͻr naalig nԑ China People's Liberation Army,"China-Ghana strengthen military ties". People Daily Online. Retrieved 23 June 2013. nԑ Armed Forces of the Islamic Republic of Iran.

 Ghana Army 
Ghana Army pʋdig si’em nwana:

 Ya’datima     dim dͻtita’ar bԑnԑ Tamale, tԑnsʋk dim dͻtita’ar bԑnԑ Kumasi ka     ya’dagͻbʋg dim dͻtita’ar bԑ Accra. Yʋʋm tusa, Dͻnwalig nwadig ni ka ba da pin’il ya’datiʋŋ     nԑ ya’dagͻbʋg zin’is la, ka da tisi ba paŋ.Africa South of the Sahara 2003, 32nd Edition Li     da an yiiga nԑ zin’is atan’: 1st Infantry Brigade (dͻtita’ar bԑ Teshie),     2nd Infantry Brigade (dͻtita’ar bԑ Kumasi) nԑ Support Services Brigade (dͻtita’ar     bԑ Burma Camp).
 6 Infantry Battalions banԑ     bԑ Ghana Regiment. 3rd Battalion of Infantry, 4th     Battalion of Infantry nԑ 6th Battalion bԑ ya’datima dim la ni, 1st     Battalion of Infantry, 2nd Battalion nԑ 5th Battalion mԑ bԑ ya’dagͻbʋg zin’igin     la.
 Airborne tʋmtʋmnib     ayi’ bԑ ya’datima zin’igin la; Airborne Force
 64     Infantry Regiment, banԑ gur gͻmԑna zugraan
 1     Training Battalion
 One     Staff College
 Reconnaissance     Armoured Regiment (reconnaissance squadrons nam ayi’)
 Defence     Signal Regiment (Ghana)
 Two     Engineer Regiments (48 Engineer Regiment nԑ 49 Engineer Regiment)
 66     Artillery Regiment

In 1996, the Support Services Brigade was reorganized and transferred from the Army to be responsible to the Armed Forces GHQ. From that point its units included 49 Engineer Regiment, the Ghana Military Police, Defence Signal Regiment (Ghana), FRO, Forces Pay Office, 37 Military Hospital, Defence Mechanical Transport Battalion (Def MT Bn), Base Ordnance Depot, Base Ammunition Depot, Base Supply Depot, Base Workshop, Armed Forces Printing Press (AFPP), Armed Forces Fire Service (AFFS), the Ghana Armed Forces Central Band, Ghana Armed Forces Institution (GAFI), 1 Forces Movement Unit (Tema Port), 5 Forces Movement Unit, Base Engineer Technical Services (BETS), 5 Garrison Education Centre (5 GEC), the Armed Forces Museum, Army Signals Training School, and the Armed Forces Secondary Technical School (AFSTS). By 2016 the Forces Pay Office had been upgraded to the Forces Pay Regiment.

Armed Forces mͻr zaba la’ad banԑ ka ba mͻri naam tԑŋ si’eba kpԑn’ԑ na tisi ba zabid, ka mԑ mͻr zaba la’adi si’eba ka ba maan Ghana kpala. M16 rifles, AK-47s, Type 56 assault rifles, nyͻ’ͻgin fuud nԑ ba mԑŋ malifʋ an ba tʋʋma la’ad si’eba. La’ad banԑ ka Army nԑ Air Force mͻri tʋmmid la si’eba ba maani ba nԑ bԑ Defence Industries Holding Company (DIHOC) ni. Tԑԑns banԑ sʋŋid nԑ zaba la’ad si’eba anԑ Russia, Iran, and China."Two-thirds of African countries 'now using Chinese weapons'". The Independent. 2016-03-01. Retrieved 2022-03-05.

 Azin’in baanlim tʋʋma 
Armed Forces kԑn tԑԑns kͻn’ͻb kͻn’ͻb zaba pansigir yela. Ghana tʋmmid zabzabid tita’am mԑ Africa sʋ’ʋlim. Amaa, United Nations nͻk Ghana soogianam la tʋm tԑԑns bԑdigʋ ni ka ba si’eba an Afghanistan, Iraq, Kosovo, Georgia, Nepal, Cambodia nԑ Lebanon."Ghana's Regional Security Policy: Costs, Benefits and Consistency". Kaiptc.org. Kofi Annan International Peacekeeping Training Centre. p. 33. Archived from the original (PDF) on 2014-05-08. Retrieved 2014-04-27. Nannanna, Ghana armed forces bԑ United Nations tԑԑns bama ni ye ba pansig zaba:"Ghana Armed Forces − Peace operations". RULAC. Rule of Law in Armed Conflicts Project. Retrieved 2014-04-27.

 MONUC (Democratic Republic of Congo) −     464
 UNMIL (Liberia) −     852
 UNAMSIL (Sierra     Leone) − 782
 UNIFIL (Lebanon) −     651

Ghana armed forces ni ka kpԑԑm kanԑ an yiiga tis Economic Community of West African States Monitoring Group (ECOMOG) ka o yʋ’ʋr buon Lieutenant General Arnold Quainoo yina. Quainoo da an ba tuongati yi yʋʋm tusir, kͻbiswai nԑ piswai, Mͻraug nwadig la ni, paae yʋʋmkan Sԑnlʋŋ nwadig la ni.Berman, Eric G.; Sams, Katie E. (2000). Peacekeeping In Africa : Capabilities And Culpabilities. Geneva: United Nations Institute for Disarmament Research. pp. 94–95. ISBN 92-9045-133-5.

Ghana Armed Forces nidib banԑ kԑn zaba pansigir la tʋm tʋʋmbama: kaad zin’ig, ka tʋm pʋlʋs tʋʋma, ka gͻsid vootʋg yela, ka san’amid bͻmnam, ka si’eba sʋŋid tadimnam, ka si’eba sa’an nidib, ka si’eba mԑ tʋm tʋʋma kͻn’ͻb kͻn’ͻb."International Peacekeeping". Gaf.mil.gh. Ghana Armed Forces. Archived from the original on 2013-07-04. Retrieved 2014-04-25.

 Niger Na’am kuk faanr 
Na’adͻͻg dim si’eba nԑ lʋga si’eba la’asig, ka National Democratic Congress (NDC)"NDC kicks against planned military intervention in troubled Niger". Citinewsroom - Comprehensive News in Ghana. 2023-08-10. Retrieved 2023-08-16."Niger Coup: War cannot be a preferred option – NDC to ECOWAS". www.myjoyonline.com. 10 August 2023. Retrieved 2023-08-16. nԑ Ghana Union Movement (GUM),"Osofo Kyiri Abosom threatens to demonstrate if Akufo-Addo sends troops to Niger". Citinewsroom - Comprehensive News in Ghana. 2023-08-14. Retrieved 2023-08-16. mԑ paas, la’asi yel Akufo-Addo gͻmԑna la ye ba da tʋm Ghana Armed Forces ka ba kԑŋ zabi tis gͻmԑna zugraan kanԑ ka ba gaŋ o Niger ka o yʋ’ʋr buon Mohamed Bazoum la, soogia kanԑ buon General Abdourahamane Tchiani zaba faan’e na’am la ka bas o."Don't send troops to Niger – Presby Church". www.myjoyonline.com. 16 August 2023. Retrieved 2023-08-16.

Amaa, Hon. Kennedy Ohene Agyapong, onԑ an kugraani gͻsid soogianam yela la on siak ye ba tʋm soogianam ka ba kԑŋ zabi bԑ Niger."I support sending Ghanaian troops to Niger - Chair of Defence and Interior Committee of Parliament". GhanaWeb. 2023-08-16. Retrieved 2023-08-16.

 Ghana Air Force 
Ghana Air Force dͻtita’ar bԑnԑ Burma Camp linԑ bԑ Accra, ka tʋm nԑ lʋga bԑdigʋ Accra sʋ’ʋlim, Tamale (zaba zamisig zin’ig) nԑ Sekondi-Takoradi (zamisig zin’ig). GHF dim tʋʋma anԑ ye ba sʋŋ azin’in baanlim yela Ghana pʋʋgin nԑ yi’iŋ wʋsa, ka maal la’adi tis Ghana Army.Ghana air force[permanent dead link]. gaf.mil.gh.

 Ghana Navy 
Ghana Navy tʋʋma anԑ ye ba gur Ghana kuom titͻndis la, ka gu’ zimi banԑ bԑ kuom ni, ka mԑ gͻs ka Lake Volta tʋʋma kԑn tuon. Ba tʋʋma mԑ lԑn anԑ ye ba sʋŋ Ghana Army ka ba pans zaba bԑ Africa, ka ba gu’ nimbԑ’ԑdnam banԑ bԑ kͻlisin wʋʋ faandib, ka sʋŋ yis nidib zin’is banԑ ka’a sʋ’ʋm."Historical Background of The Ghana Navy". Official website. Ghana Armed Forces. Archived from the original on 2007-08-27. Retrieved 2007-06-11. Yʋʋm tusir, kͻbiswai nԑ piswai nԑ anaasi na, ba da pʋdig Navy abʋyi’, ya’nya’aŋ dim, ka ba dͻtita’ar bԑ Tema, nԑ ya’tuona dim, ka ban dͻtita’ar mԑ bԑ Sekondi-Takoradi.

 GAF kpikpiŋ 

 GAF soogianam banki 
Ghana Armed Forces sʋ’ʋe tʋʋma zin’ig kanԑ ka ba maan zaba la’ad ka ba buon arms industry weapons nԑ military technology and equipment manufacturer (DIHOC − Defence Industries Holding Company), ka lԑn mͻri ba banki. Ba banki la bԑnԑ Burma Camp pʋʋgin ka banԑ di’esid ligidi anina an soogianam nԑ ba nidib banԑ bԑ anina."GAF justifies decision to operate a bank". Modernghana.com. 2013-02-02. Retrieved 2014-04-30.

 Soogianam sibiti 
GAF mͻr sibiti nam ayi’, yinnԑ anԑ 37 Military Hospital linԑ bԑ Accra la ka yinnԑ mԑ an Kumasi Military Hospital.Hospital, Military. "Work On Kumasi Military Hospital Progresses". ghana.gov.gh. Government of Ghana. Archived from the original on 20 April 2018. Retrieved 6 June 2017. 37 Military Hospital paam tiakir hali ka yʋ’ʋn mͻr zin’ig si’a ka ba tʋm ka pʋ mͻr vʋ’ʋsʋm, yel pa’a ti paae sͻ’ anina yela."37 Military Hospital − Hospital description". Electives.net. Archived from the original on 2014-03-01. Retrieved 2014-04-30.

GAF sibiti la pʋdig nԑ mͻr lʋga li pʋʋgin. Lʋgir wʋsa anina mͻri ba kpԑԑm kanԑ gͻsidi li yela. Banԑ bԑ soogianam sibiti ni la anԑ soogianam mԑŋ nͻͻ. Ba mͻr zin’ig kanԑ ka ba zamisid laafi tʋmtʋmnib. 37 Military Hospital anԑ zin’ig kanԑ ka ba zamisid laafi tʋmtʋmnib. Vyacheslav Lebedev, onԑ an kpԑԑm gaad tuoni gͻsid Supreme Court of Russia, da pian’a sʋ’ʋŋa paa, kati wa’ae ban da ti’eb o sibiti la I la."Russian CJ Returns Home − Russian CJ Grateful to Ghanaians". Gaf.mil.gh. Ghana Armed Forces. September 2013. Archived from the original on 2014-05-08. Retrieved 2014-04-30.

 Yͻͻd 
Ban dͻlisid nԑ Single Spine Salary Structure (SSSS) yͻͻd Ghana Arm Forces. Yʋʋm tusayi nԑ piiga gbaŋ kanԑ da pa’an ban na di’e ba yͻͻd si’em la da kԑ ya ka soogianam yͻͻd nͻbig. Sͻ’ wʋsa vaad yͻͻd ka li dͻl nԑ o kpԑŋ bԑn."Ghana Armed Forces Salary 2021/2022". Quoterich. 2020-03-19. Archived from the original on 2021-02-04. Retrieved 2021-01-18."Ghana Army Salary Structure & Rank". GH Students. 2018-03-15. Retrieved 2021-01-18.

 Soogianam fuud nԑ fotonam ki’eb 
Ghana wada pa’al ye fʋ ya’a ka’a soogia bԑԑ fʋ ya’a yi tԑŋ si’a, li pʋ nar ka fʋ yԑ soogianam fuud bԑԑ fʋʋd banԑ wani baa. Ba ya’a gban’a sͻ’, li mͻr sam ka o na yͻ’ bԑԑ ban kpԑn’ԑs o sͻb sanriga ni saŋa bi’ela.Ghana armed forces Archived 2011-07-21 at the Wayback Machine. gaf.mil.gh. Dinԑ lԑn paas ya’as, Ghana wada pa’al ye sͻ’ pʋ nar ka o ki’a Ghana Armed Forces (GAF), Ghana Military Police (GMP) pʋlʋs bԑԑ GAF military personnel bԑԑ ba lͻͻm la nԑ foto, ba ya’a bԑԑ ba tʋʋma nii, bԑԑ zin’ig si’eba wan wʋʋ Kotoka International Airport bԑԑ zin’ig kanԑ ka gͻmԑna na’am kʋg bԑ ka ba buon Jubilee House la.

 Gbanvԑԑnsa